O‘zbekiston Milliy banki plastik kartalar foydalanuvchilari uchun yangi Verified by Visa xizmatini taqdim etishni rejalashtirmoqda. Uning doirasida foydalanuvchi 3D-Secure texnologiyasi asosida internet do‘konlarida xavfsiz moliyaviy amaliyotlar bajara oladi. Buning uchun mijozga himoyalangan rejimda ishlash uchun maxsus parol beriladi. Ma’lumki, O‘zbekiston Tashqi iqtisodiy aloqalar Milliy banki 20 yildan buyon plastik kartalarni iste’molga chiqarish bo‘yicha yetakchi o‘rin egallab kelmoqda. Uning tomonidan 18 mingdan ortiq to‘lov terminallari o‘rnatilgan, ular orqali oxirgi 3 oy ichida umumiy miqdori 9 mlrd so‘mga teng tranzaksiyalar o‘tkazilgan. Shu muddat ichida bank kartalariga 1.1 trln so‘m kiritilgan. 2015 yil 1 aprel yakunlariga ko‘ra kartalardagi qoldiq miqdori 223.6 mlrd so‘m yoki 20.6 mln so‘mga teng bo‘ldi.